OpenLLM-France/wikimedia huggingface dataset:
# Sant Andreu de Pujalt

Sant Andreu de Pujalt és una església de Pujalt (Anoia) protegida com a bé cultural d'interès local.

## Descripció

Situada extramurs de la població, és esmentada des de finals del segle xi, com a parròquia. L'edifici romànic original, del qual queden alguns murs, ha patit nombroses modificacions, fetes majoritàriament en els segles xviii i xix: erecció d'un campanar de torre poligonal (reconstruït el 1871), substitució de l'absis per un presbiteri quadrangular, obertura de capelles laterals i supressió del portal, ara tapiat, del mur lateral i obertura d'un de nou frontal. Actualment hi ha una sèrie de capelles laterals, comunicades amb la nau a través de grans arcs, que hi foren construïdes el 1871. L'antic portal de migdia va ésser tapiat per construir-ne un a ponent al segle xviii.

## Història

L'església de Sant Andreu és esmentada a finals del segle xi com a parròquia. Durant la guerra civil de 1936-39 s'instal·là a Pujalt la base d'instrucció militar del 18è cos d'exèrcit republicà. L'església va fer, durant aquell temps, la funció de "Hogar del Soldado". Era el lloc d'esbarjo dels soldats. Al campanar hi havia la sirena per avisar en cas de bombardeig o presència d'aviació enemiga.

## Referències

* 1 2 3 «Sant Andreu de Pujalt». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Ielena Txàlikh

Ielena Valérievna Txàlikh (en rus Елена Валерьевна Чалых) (Rubtsovsk, Altai, 25 de març de 1974) és una ciclista azerbaidjanesa d'origen rus. Especialista en el ciclisme en pista, ha obtingut tres medalles als Campionats del món en persecució. Va prendre part en els Jocs Olímpics d'Estiu de 2004, representant Rússia, i 2012, representant l'Azerbaidjan.

## Palmarès en pista

* 1990
** Campiona del món júnior en Persecució
* 2008
** Campiona d'Europa en Òmnium Endurance

### Resultats a la Copa del Món en pista

* 1997
** 1a a Fiorenzuola d'Arda, en Puntuació
* 1999
** 1a a Fiorenzuola d'Arda, en Puntuació
* 2000
** 1a a Moscou, en Puntuació
* 2002
** 1a a Kunming, en Persecució
** 1a a Kunming, en Puntuació
** 1a a Kunming, en Scratch
* 2003
** 1a a Aguascalientes, en Puntuació
** 1a a Aguascalientes, en Scratch
** 1a a Aguascalientes, en Velocitat per equips
* 2004
** 1a a Aguascalientes, en Scratch

## Palmarès en ruta

* 2001
** Campiona de Rússia en ruta
** Vencedor d'una etapa al Giro d'Itàlia
* 2008
** Campiona de Rússia en contrarellotge
* 2012
** Campiona de l'Azerbaidjan en ruta
** Campiona de l'Azerbaidjan en contrarellotge

## Referències

* ↑ Archives, Cycling. «Elena Tchalykh» (en anglès). [Consulta: 27 agost 2023].
* ↑ «Olympedia – Yelena Chalykh». [Consulta: 27 agost 2023].

## Enllaços externs

* Fitxa a sitiodeciclismo.net
* Fitxa a museociclismo.it
# Marisa Abad

Marisa Abad (Alcoi, 13 de maig de 1947) és una presentadora de televisió espanyola, i que va aconseguir gran popularitat en els anys 70 i 80. La major part de la seva carrera es va desenvolupar en Televisió Espanyola.

## Biografia

Va treballar com a infermera fins que es va casar en 1968. En 1972 va fer els seus primers passos com a model publicitària, professió que exerciria durant tres anys i mig. Generalment li encomanaven papers de mestressa de casa, anunciant productes de neteja i cuina. Va posar imatge entre altres productes al detergent Dixán i als cacauets Antiu Xixona.
Més endavant va debutar com a hostessa del concurs La gran ocasión, el 1973, junt amb Miguel de los Santos. En 1974 participà a ¡Señoras y señores!, espai de varietats, en la versió dirigida per José María Quero. A mitjan 70 va ser una de les noves incorporacions a l'equip de locutors de continuïtat, juntament amb Isabel Borondo, Lola Martínez, etc.
Va presentar el concurs Gente joven, entre 1975 i 1978, el magazín Gente del sábado, amb Tico Medina en 1977, el programa 300 millones a començaments de 1979 o 625 líneas aquell mateix any. El 1980, compartí la presentació del magazín Cosas amb Joaquín Prat i Mònica Randall. i el 1981, junt amb Jesús María Amilibia es va posar al capdavant del primer programa de tafaneries en la història de la televisió en Espanya, titulat Bla, bla, bla.
També va presentar el 1984 un programa sobre la travessa hípica Al galope, al costat de Daniel Vindel i el programa sobre cinema De película el 1988.
Des de 1990 és reconeguda sobretot per la seva veu, perquè va retransmetre, fins a la seva jubilació anticipada el 2007, els sortejos de loteria nacional, i molt especialment se la identificava amb la retransmissió, cada 22 de desembre, del Sorteig Extraordinari de Loteria de Nadal.
Referent a la seva vida personal, va contreure matrimoni als 20 anys amb Alejandro Hernández, executiu d'una financera. Van tenir tres fills: Alejandro, Belén i Sergio. El matrimoni es va separar a mitjan anys vuitanta.

## Premis

Se li van concedir un dels premis Ondas 1978 i un TP d'Or 1980 pel programa Cosas.

## Referències

* ↑ Lo que el ERE se llevó, Diari ABC, 30 de novembre de 2006
* ↑ Marisa Abad se ha jubilado tras treinta y dos años en Televisión Española, Europa Press, 10 de gener de 2007
# Matzenheim

Matzenheim (en alsacià Màtzene) és un municipi francès, situat a la regió del Gran Est, al departament del Baix Rin. L'any 2006 tenia 1.377 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Demografia :
| 1793 | 1800 | 1806 | 1821 | 1831 | 1836 | 1841 | 1846 | 1851 | 1856 | 1861 | 1866 |
| 608 | 512 | 636 | 703 | 758 | 759 | 775 | 701 | 725 | 727 | 720 | 705 |
| 1871 | 1875 | 1880 | 1885 | 1890 | 1895 | 1900 | 1905 | 1910 | 1921 | 1926 | 1931 |
| 767 | 730 | 879 | 952 | 978 | 964 | 968 | 964 | 948 | 971 | 984 | 994 |
| 1936 | 1946 | 1954 | 1962 | 1968 | 1975 | 1982 | 1990 | 1999 | 2006 | 2012 | |
| 965 | 902 | 1019 | 675 | 667 | 665 | 1027 | 1130 | 1133 | 1377 | 1416 | |

## Administració

Llista d'alcaldes :
| Període | Identitat | Partit |
| 1999-2001 | Claude Stoller | |
| 2001- | Michel Kocher | |

## Referències

* ↑ cassini.ehess.fr
# Stratiomys

Stratiomys És un genus de mosques de la familia Stratiomyidae. Moltes de les seves espècies mimetitzen vespes.

## Taxonomia

El gènere Stratiomys inclou 12 espècies:
* Stratiomys cenisia Meigen, 1822
* Stratiomys chamaeleon (Linnaeus, 1758)
* Stratiomys concinna Meigen, 1822
* Stratiomys deserticolor Lindner, 1930
* Stratiomys equestris Meigen, 1835
* Stratiomys hispanica (Pleske, 1901)
* Stratiomys longicornis (Scopoli, 1763)
* Stratiomys potamida Meigen, 1822
* Stratiomys rubricornis (Bezzi, 1896)
* Stratiomys ruficornis (Macquart, 1838)
* Stratiomys singularior (Harris, 1776)
* Stratiomys validicornis (Loew, 1854)

## Vegeu també

* Entomologia forense
* Vermicompostatge
* Compostatge
* Teràpia larval

## Referències

* ↑ «BioLib: Biological library». [Consulta: 18 maig 2022].
# Departament de Magdalena

Magdalena és un departament de Colòmbia que inclou els municipis d'Aracataca, Ariguani, Cerro de San Antonio, Chivolo, Ciénaga, El Banco, El Piñón, Fundación, Guamal, Pedraza, Pivijay, Plato, Puebloviejo, Remolino, Salamina, San Sebastián de Buenavista, Santa Ana, Santa Marta, San Zenón, Sitionuevo i Tenerife.

## Vegeu també

* Luis Yanes
# Corgol

Courgoul és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 63 habitants.

## Demografia
### Població

El 2007 la població de fet de Courgoul era de 63 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 28 eren l'habitatge principal de la família, 23 eren segones residències i 12 estaven desocupats. 59 eren cases i 2 eren apartaments. Dels 28 habitatges principals, 22 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 2 tenien una cambra, 1 en tenia dues, 5 en tenien tres, 8 en tenien quatre i 12 en tenien cinc o més. 20 habitatges disposaven pel capbaix d'una plaça de pàrquing. A 15 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courgoul el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 8 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 39 persones, 29 eren actives i 10 eren inactives. De les 29 persones actives 26 estaven ocupades (14 homes i 12 dones) i 3 estaven aturades (1 home i 2 dones). De les 10 persones inactives 8 estaven jubilades i 2 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa extractiva, 2 d'empreses de fabricació d'altres productes industrials, 1 d'una empresa de comerç i reparació d'automòbils i 1 d'una empresa de serveis.
L'any 2000 a Courgoul hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Courgoul a l'INSEE.
* Évolution et structure de la population Fitxa amb el detall de dades de Courgoul a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Partida de Cunillars

Cunillars o, potser millor, Conillars, és una partida de l'Horta de Lleida i que pertany al terme municipal de Lleida.
Limita:
* Al nord amb el terme municipal de Torrefarrera
* A l'est amb la partida de Marimunt.
* Al sud amb la partida de Montcada.
* A l'oest amb la partida de Canet.

## Enllaços externs

* Oficina municipal de l' Horta de Lleida Arxivat 2010-09-21 a Wayback Machine.
* Institut Català de Cartografia
# Grand Prix SAR La Princesse Lalla Meryem 2013

El Torneig de Marràqueix 2013, oficialment conegut com a Grand Prix SAR La Princesse Lalla Meryem 2013, és un esdeveniment de tennis femení sobre terra batuda que pertany als International tournaments de la WTA. La 13a edició del torneig es va celebrar entre el 20 i el 28 d'abril de 2013 al Royal Tennis Club de Marràqueix, Marroc. Fou la primera edició celebrada a Marràqueix després de sis disputant-se a Fes.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 9 | T. Pironkova | 6 | 4 | 3 |
| | L. Domínguez Lino | 1 | 6 | 6 | | L. Domínguez Lino | 6 | 4 | 6 |
| | F. Pennetta | 6$^0$ | 6 | 4 | 5 | K. Bertens | 4 | 6 | 3 |
| 5 | K. Bertens | 7 | 4 | 6 | | | | | | | L. Domínguez Lino | 2 | 6 | 6 |
| 4 | K. Kanepi | 6 | 4 | 3 | | | | | | | M. Minella | 6 | 0 | 1 |
| | M. Minella | 3 | 6 | 6 | | M. Minella | 6 | 3 | 6 | | | | | |
| | O. Puchkova | 0 | 3 | | | S. Soler Espinosa | 3 | 6 | 3 | | | | | |
| | S. Soler Espinosa | 6 | 6 | | | | | | | | | | | | | L. Domínguez Lino | 1 | 3 |
| 6 | F. Schiavone | 6 | 6 | | | | | | | | | | | | 6 | F. Schiavone | 6 | 6 |
| | S. Halep | 3 | 2 | | 3 | A. Cornet | 6 | 6 | | | | | | |
| Q | K. Knapp | 6 | 5 | 0 | 6 | F. Schiavone | 4 | 4 | | | | | | |
| 3 | A. Cornet | 1 | 7 | 6 | | | | | | 6 | F. Schiavone | 7 | 6 | |
| 7 | K. Mladenovic | 6 | 6 | | | | | | | | C. Scheepers | 6$^4$ | 1 | |
| | Y. Putintseva | 3 | 3 | | 7 | K. Mladenovic | 1 | 2 | | | | | | |
| | M.T. Torró Flor | 2 | 1 | | | C. Scheepers | 6 | 6 | |
| | C. Scheepers | 6 | 6 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Daniela Hantuchová Anabel Medina Garrigues | 4 | 3 | |
| | Olga Savchuk Chanelle Scheepers | 6 | 6 | | | Olga Savchuk Chanelle Scheepers | 4 | 0 | |
| 4 | Petra Martić Kristina Mladenovic | 4 | 6 | [10] | 4 | Petra Martić Kristina Mladenovic | 6 | 6 | |
| | Sandra Klemenschits Andreja Klepač | 6 | 3 | [8] | | | | | | 4 | Petra Martić Kristina Mladenovic | 3 | 1 |
| | Eva Hrdinová Karolína Plíšková | 6 | 6¹ | [8] | | | | | | 3 | Tímea Babos Mandy Minella | 6 | 6 |
| 3 | Tímea Babos Mandy Minella | 3 | 7 | [10] | 3 | Tímea Babos Mandy Minella | 3 | 7 | [10] |
| | Lourdes Domínguez Lino Arantxa Parra Santonja | 6 | 7 | | | Lourdes Domínguez Lino Arantxa Parra Santonja | 6 | 6⁶ | [8] |
| | Paula Kania Raluca Olaru | 4 | 6⁵ | | | | | | |
Casablanca / Rabat / Fes / Marràqueix :
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023
2024 :
Sony Ericsson WTA Tour 2013
< 2012
2014 > :
WTA Championships, Istanbul  · WTA Tournament of Champions, Sofia :
# Culen d'Escòcia

Culen d'Escòcia (gaèlic escocès: Cuilén mac Iduilb, mort el 971) fou rei d'Escòcia, fill d'Indulf. Fou implicat en la mort del seu antecessor, però no va poder impedir l'anarquia i fou mort en una batalla contra el rei de Strathclyde. És enterrat a Iona.
# Onça

* «Onces» redirigeix aquí. Vegeu-ne altres significats a «Oncès».
Onça o onsa és un nom comú sense valor taxonòmic donat a diverses espècies de mamífers fissípedes de la família dels fèlids. Entre els animals que reben aquest nom, hi ha el linx, el jaguar i, sobretot, el guepard. El seu origen etimològic probablement rau en el mot italià lonza, que té el mateix significat.
En l'edat mitjana, «onça» i els seus equivalents en altres llengües romàniques es feien servir per referir-se al linx; en són dos exemples el Llibre de les bèsties de Ramon Llull i la Divina Comèdia de Dante.

## Referències

* 1 2 «onça». Gran Enciclopèdia Catalana. Grup Enciclopèdia Catalana. [Consulta: 5 desembre 2022].
* 1 2 Alcover, Antoni M.; Moll, Francesc de B. «onsa». A: Diccionari català-valencià-balear. Palma: Moll, 1930-1962. ISBN 8427300255.
* ↑ Ramon Llull, Llibre de les bèsties, «De la batalla del lleopart i de l'onça».
* ↑ Dante Alighieri, Divina Comèdia, cant I, versos 31-60.
# Illa de Mackenzie King

Illa de Mackenzie King (Mackenzie King Island) és una de les illes del grup de les illes de la Reina Elisabet, a l'Arxipèlag Àrtic Canadenc, al nord del Canadà. Administrativament, l'illa està dividida en dos: la part occidental, quasi la totalitat de l'illa, pertany als Territoris del Nord-oest, i una de molt petita, la part més oriental, al territori autònom de Nunavut, sent la separació el meridià 110 W.

## Geografia

L'illa es troba a l'extrem occidental del grup de les illes de la Reina Elisabet, en un grup de tres illes obertes a l'oceà Àrtic. Es troba al sud de l'illa Borden, de la qual les separa l'estret de Wilkins, de tan sols 18 km d'amplada, i a tan sols 6 km de l'illa Brock. Una mica més allunyades hi ha, a l'oest, a l'altra banda de l'estret de Ballantyne, l'illa del Príncep Patrick (a uns 57 km) i al sud-oest, l'illa Emerald (a 63 km). Al sud, a l'altra banda de l'estret Hazen hi ha l'illa de Melville (a 77 km). A l'est hi ha l'illa Lougheed (a 93 km) i, una mica més al nord-est, l'illa d'Ellef Ringnes (a 117 km).
La seva superfície és de 5.048 km², cosa que la converteix en la 10a de l'arxipèlag, la 26a del Canadà i la 115a del món. És una illa força plana, amb desnivells que ràrament superen els 100 metres.

## Història

El primer a arribar a l'illa, el 1915, fou l'explorador Vilhjalmur Stefansson. Més tard l'illa es va batejar en honor de William Lyon Mackenzie King, primer minestre del Canadà.

## Referències

* ↑ «King, The Right Hon. William Lyon Mackenzie». parl.gc.ca. Arxivat de l'original el 2011-06-04. [Consulta: 18 maig 2008].

## Bibliografia

* Vilks, G. Foraminiferal Study of East Bay, Mackenzie King Island, District of Franklin (Polar Continental Shelf Project). [Ottawa]: Dept. of Mines and Technical Surveys, 1964.

## Enllaços externs

* Atles del Canadà on-line Arxivat 2008-09-02 a Wayback Machine. (anglès) (francès)
* Illa de Mackenzie King a oceandots.com (anglès)
# Mauremont

Mauremont és un municipi francès situat al departament de l'Alta Garona i la regió d'Occitània.
# Partida de Guindàvols

Guindàvols és una partida de l'Horta de Lleida, de Lleida.
Partida històrica de la ciutat, avui es troba totalment engolida pel barri de Vila Montcada - Ciutat Jardí, de Lleida.
Limita amb les següents partides i barris de Lleida:
* Al nord amb la partida de Bovà i la partida de Boixadors.
* Al nord-est amb la partida de Balàfia.
* A l'est amb el barri de Balàfia.
* Al sud amb el barri de Vila Montcada - Ciutat Jardí.
* A l'oest amb la partida de Vallcalent i la partida de Fontanet lo Curt.

## Enllaços externs

* Oficina municipal de l' Horta de Lleida Arxivat 2010-09-21 a Wayback Machine.
* Institut Català de Cartografia
# Onéjie

Onéjie (en rus: Онежье) és un poble de la República de Komi, a Rússia, segons el cens del 2010 tenia 60 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Horta del Pimpí

L'Horta de Pimpí és un territori de Tortosa, la capital de comarca del Baix Ebre.
La zona geogràfica de l'Horta de Pimpí compren el territori que està situat, on finalitza el terme de la ciutat de Tortosa, el barrio de Remolins, i l'entitat municipal descentralitzada de Bítem. L'Horta de Pimpí està situada al marge esquerre del riu Ebre. Població de caràcter agrícola que té un important patrimoni arquitectònic: La Capella dels Reis,una església inclosa a l'Inventari de l'Inventari del Patrimoni Arquitectònic de Catalunya.

## Història

Anteriorment nomenada com "Horta", va ser refundada amb la conquista cristiana com Horta de Pampino, on al cap del temps va passar a nomenar-se amb el nom amb la qual la coneixem actualment "Horta de Pimpí" o "Horta del Pimpí". L'Horta de Pimpí fou des dels seus inicis un territori independent del barri de Remolins i de Bítem.
L'església de la Capella dels Reis, és el centre de l'Horta, la tradició diu que va ser construïda per Carles III. La devoció als Reis demostra l'existència de via de peregrinació a Santiago de Galícia i Tortosa, efectivament, és l'entrada i la sortida al camí de Santiago de l'Ebre. El dia de l'Epifania és una tradició que els Reis d'Orient, que van participar en la Cavalcada de Tortosa, assisteixen a la missa a les 12 h, acompanyat de les autoritats de la ciutat.

## Referències

* ↑ «Pimpí». Gran Enciclopèdia Catalana. [Consulta: 14 maig 2023].
* ↑ «La Capella dels Reis». tortosaturisme.cat. Arxivat de l'original el 2013-08-19. [Consulta: 14 maig 2023].
* ↑ «Capella dels Reis - Tortosa | Perifèria». poblesdecatalunya.cat. [Consulta: 14 maig 2023].
* ↑ Miravall, Ramon. El call jueu de Tortosa, l'any 1149. R. Dalmau, 1973, p. 29. ISBN 978-84-232-0294-2.
# Mauremys

Mauremys és un gènere de tortugues de la família Geoemydidae que inclou un mínim de nou espècies, entre elles la tortuga de rierol (Mauremys leprosa), la tortuga d'aigua autòctona de Catalunya, del País Valencià i de la resta de la península Ibèrica juntament amb la tortuga d'estany (Emys orbicularis).

## Taxonomia de les espècies actuals

* Mauremys annamensis (Siebenrock, 1903)
* Mauremys caspica (Gmelin, 1774)
** Mauremys caspica caspica
** Mauremys caspica siebenrocki
** Mauremys caspica ventrimaculata
* Mauremys japonica (Temminck & Schlegel, 1834)
* Mauremys leprosa (Schweigger, 1812)
** Mauremys leprosa leprosa
** Mauremys leprosa saharica
* Mauremys mutica (Cantor, 1842)
** Mauremys mutica mutica
** Mauremys mutica kami
* Mauremys nigricans (Gray, 1834) (Antigament Chinemys nigricans)
* Mauremys reevesii (Gray, 1831) (Antigament Chinemys reevesi)
* Mauremys rivulata (Valenciennes, 1833)
* Mauremys sinensis (Gray, 1834) (Antigament Ocadia sinensis)
Sovint inclou també a Mauremys megalocephala (antigament Chinemys megalocephala). Ara bé, la majoria d'autors consideren que és un sinònim de Mauremys reevesi.

## Taxonomia de les espècies fòssils

A més a més, s'han descrit les següents espècies fòssils:
* † Mauremys portisi
* † Mauremys etrusca
* † Mauremys massiliensis
* † Mauremys thaninensis
* † Mauremys campanii
* † Mauremys gaudryi

## Híbrids

El gènere Mauremys té certa facilitat per a la hibridació entre els seus integrants i amb espècies del gènere Cuora. Els híbrids que s'han donat en estat salvatge més famosos són:
* Mauremys x iversoni (híbrid entre Cuora trifasciata i Mauremys mutica)
* Mauremys x pritchardi (híbrid entre Mauremys reevesi i Mauremys mutica)
* Mauremys x glyphistoma (híbrid entre Mauremys annamensis i Mauremys sinensis, originalment descrita com a Ocadia glyphistoma)
* Mauremys x phillippeni (híbrid entre Mauremys sinensis i Cuora trifasciata, originalment descrita com a Ocadia phillippeni)

## Referències

* Parham, James Ford; Simison, W. Brian; Kozak, Kenneth H.; Feldman, Chris R. & Shi, Haitao (2001): New Chinese turtles: endangered or invalid? A reassessment of two species using mitochondrial DNA, allozyme electrophoresis and known-locality specimens. Animal Conservation 4(4): 357–367. HTML abstract Arxivat 2016-03-03 a Wayback Machine. Erratum: Animal Conservation 5(1): 86 HTML abstract Arxivat 2016-03-04 a Wayback Machine.